சாகித்தியா செகந்நாதன்

சாகித்தியா செகந்நாதன் (Sahithya Jagannathan) இவர் ஒரு நடிகை, விளையாட்டு தொகுப்பாளர், தொலைக்காட்சி நிகழ்ச்சி வழங்குபவர்,  கட்டுரையாளர், விளம்பர நடிகை மற்றும் 2009இல் விவெல் மிஸ் சென்னை அழகு அலங்கார அணிவகுப்பு வெற்றியாளர் ஆவார்.

 தொழில் 
2009 ஆம் ஆண்டு மிஸ் சென்னை பட்டம் வென்ற பிறகு, சாகித்தியா 2010 இல் கொரியாவின் சியோல் நகரத்தில் நடைபெற்ற வோர்ல்ட் மிஸ் யுனிவர்சிட்டி போட்டியில் இந்தியாவை பிரதிநிதித்துவப்படுத்தி மிஸ் ஸ்பீச் பட்டத்தை வென்றார்.http://www.wmu.or.kr/eng/etc/rank.asp சென்னையில் எம்ஓபி வைஷ்ணவ் கல்லூரியில் இதழியல் பட்டப்படிப்பு படித்துக் கொண்டே விளம்பரங்களிலும் தோன்றி வந்தார்.http://www.thehindu.com/todays-paper/tp-features/tp-metroplus/seoul-curry/article940294.ecehttp://www.thehindu.com/todays-paper/tp-features/tp-metroplus/models-made-in-madras/article5909032.ece ஒரு விளம்பர நடிகையாக சென்னை சர்வதேச ஃபேஷன் நிகழ்ச்சியில் முதல் மற்றும் மூன்றாவது தொடரில் பங்கு கொண்டார். சப்யாச்சி முகர்ஜி, ரெஹானே, ரிது குமார் போன்ற நன்கு அறியப்பட்ட இந்திய வடிவமைப்பாளர்களால் வடிவமைக்கப்பட்ட வோல்ஸ்வேகன், ராங்லர், ரீபொக் , டோனி & கை மற்றும் ஜி.ஆர்.டி ஜூவல்லரி போன்ற விளம்பர நிழ்ச்சிகளில் இடம்பெற்றுள்ளார். சாஹித்தியா 2014 இன் ஃபெமினா மிஸ் இந்தியாவின் முதல் 25 போட்டியாளர்களில் ஒருவராக தேர்ந்தெடுக்கப்பட்டார்.http://www.ibtimes.co.in/articles/543003/20140312/femina-miss-india-2014-sri-lanka-host.htm

கௌதம் மேனனின்  நீதானே என் பொன் வசந்தம் என்ற இருமொழி திரைப்படத்தில் சமந்தாவின் தோழியாக தயானா பாலகிருஷ்ணன் மற்றும் வித்யுலேகா ராமன் ஆகியோருடன் இணைந்து நடித்தார். ஆகஸ்ட் 2014 ல் வெளிவந்த  ஆர். பார்த்திபனின் கதை திரைக்கதை வசனம் இயக்கம் (2014) என்ற திரைப்படத்தில் உதவி இயக்குநராக ஒரு முக்கியக் கதாபாத்திரத்தில் நடித்தார். அப்படம் நேர்மறையான விமர்சனங்களை பெற்றது. மேலும், அவர் அந்தாதி (2015) என்ற படத்தில் காவல் அதிகாரியின் பாத்திரத்தை சித்தரித்தார்.http://beautypageants.indiatimes.com/miss-india/archives/Miss-India-finalist-Sahithya-Jagannathan-bags-Tamil-film/articleshow/35103681.cmshttp://beautypageants.indiatimes.com/miss-india/archives/South-India-loves-beauty-queens-Sahithya-Jagannathan/articleshow/38549980.cms

2017ஆம் ஆண்டில் தமிழ் மற்றும் ஆங்கிலத்தில் ஸ்டார் ஸ்போர்ட்ஸ் தொலைக்காட்சியின் புரோ கபடி லீக்கை சாகித்யா தொகுத்து வழங்கினார்.  2017ஆம் ஆண்டில் ஸ்டார் ஸ்போர்ட்ஸ் தமிழ்த் தொலைக்காட்சியின் இந்தியா-ஆஸ்திரேலியா துடுப்பாட்ட அணியின் தொடரில் இவர் ஒரு பகுதியாக இருந்தார். தற்போது அவர் 2017-18இன்  இந்திய சூப்பர் லீக் (ISL) மற்றும் ஸ்டார் ஸ்போர்ட்ஸிற்கான பிரீமியர் பேட்மின்டன் லீக் (பிபிஎல்) போன்றவற்றிக்கு நிகழ்ச்சித் தொகுப்பாளாரக உள்ளார். தூர்தர்ஷனில் வாரம் ஒரு கட்டுரை எழுதுகிறார்.

குறிப்புகள்

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:சென்னை நடிகைகள்